CELEX: 32019R1916
Language: bg
Date: 2019-11-15 00:00:00
Title: Регламент за Изпълнение (ЕС) 2019/1916 на Комисията от 15 ноември 2019 година за определяне на подробни разпоредби за използването на аеродинамични елементи в задната част на превозни средства в съответствие с Директива 96/53/ЕО на Съвета

18.11.2019   
               
               
                  BG
               
               
                  Официален вестник на Европейския съюз
               
               
                  L 297/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1916 НА КОМИСИЯТА
         от 15 ноември 2019 година
         за определяне на подробни разпоредби за използването на аеродинамични елементи в задната част на превозни средства в съответствие с Директива 96/53/ЕО на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 96/53/ЕО на Съвета от 25 юли 1996 г. относно максимално допустимите размери в националния и международен трафик на някои пътни превозни средства, които се движат на територията на Общността, както и максимално допустимите маси в международния трафик (1), и по-специално член 8б, параграф 4 от нея,
         като има предвид, че:
         
                     (1)
                  
                  
                     Подобрените аеродинамични характеристики на превозните средства имат значителен потенциал за намаляване на разхода на гориво и по този начин за намаляване на емисиите на CO2. Значителни подобрения в аеродинамичните характеристики на превозните средства обаче не са възможни, освен ако разрешените размери на пътните превозни средства, включително аеродинамичните елементи, позволяват това. Поради това Директива 96/53/ЕО беше изменена, за да се предвидят дерогации от максималната разрешена дължина на превозните средства, в предната и задната им част, при определени условия.
                  
               
                     (2)
                  
                  
                     За да се гарантира безопасността на прибиращи се или сгъваеми аеродинамични елементи в задната част на превозните средства, ситуациите, при които такива елементи могат да бъдат използвани или затворени, следва да бъдат посочени, по-специално по отношение на близостта на други участници в пътното движение, особеностите на района и ограниченията на скоростта. Следва също да се гарантира съвместимостта на прибиращи се или сгъваеми аеродинамични елементи в задната част на превозните средства с интермодалните транспортни операции, особено при маневрирането към и от интермодални транспортни единици и с цел елементите да могат да издържат силите, породени от въздушния поток, когато биват транспортирани върху такива единици.
                  
               
                     (3)
                  
                  
                     Следва също да се отбележи, че превозните средства или комбинациите от превозни средства, в чиято задна част са монтирани аеродинамични елементи, трябва да са в съответствие с изискванията на Директива 96/53/ЕО, и по-специално тези, свързани с кръговия пръстен, определен в точка 1.5 от приложение I към нея.
                  
               
                     (4)
                  
                  
                     Мерките, предвидени в настоящия регламент, са в съответствие със становището на комитета, посочен в член 10и, параграф 2 от Директива 96/53/ЕО,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Предмет
            С настоящия регламент се определят подробни разпоредби за използването на аеродинамични елементи, монтирани в задната част на превозни средства и комбинации от превозни средства съгласно Директива 96/53/ЕО.
         
         
            Член 2
            Определения
            За целите на настоящия регламент се прилагат следните определения:
            
                        а)
                     
                     
                        „елементи“ означава аеродинамични елементи, монтирани в задната част на превозните средства или комбинации от превозни средства;
                     
                  
                        б)
                     
                     
                        „работно положение“ означава аеродинамичното положение на елементите в разгънато състояние, предназначено да намалява въздушното съпротивление;
                     
                  
                        в)
                     
                     
                        „затворено положение“ означава сгънатото или прибрано положение на елементите, при което те са безопасно закрепени.
                     
                  
         
            Член 3
            Работни условия
            
               1.   Държавите членки могат да забранят движението на превозни средства или комбинации от превозни средства с аеродинамични елементи в работно положение в градски или междуградски райони, ако компетентните органи изискват това, като се отчитат специалните характеристики на тези райони, особено когато ограниченията на скоростта са 50 km/h или по-малко и когато може да има уязвими участници в движението.
            
            
               2.   Елементите трябва да бъдат в затворено положение в ситуации или райони, където е нужно особено внимание или съображения. Това може да настъпи:
               
                           а)
                        
                        
                           при маневриране, обръщане или паркиране на превозното средство;
                        
                     
                           б)
                        
                        
                           когато превозното средство е паркирано;
                        
                     
                           в)
                        
                        
                           когато се товарят или разтоварват стоки.
                        
                     
            
               3.   Използването на елементите при интермодални транспортни операции трябва да отговаря на следните изисквания:
               
                           а)
                        
                        
                           при подготовката и осъществяването на интермодалния транспорт елементите са в затворено положение;
                        
                     
                           б)
                        
                        
                           елементите не се подават на повече от 25 mm от всяка страна на превозното, а общата ширина на превозното средство, включително елементите, не надвишава 2600 mm;
                        
                     
            
               4.   Дефектни, опасни или неизправни елементи се държат в затворено положение, или при възможност се отстраняват незабавно.
            
            
               5.   По изключение от параграф 2 и параграф 3, буква а) не се изисква елементите да са в затворено положение, когато в съответствие с част Б, точка 1.3.1.1.3, част В, точка 1.3.1.1.3, и част Г, точка 1.4.1.1.3 от приложение I към Регламент (ЕС) № 1230/2012 няма изискване да са прибиращи се или сгъваеми, ако изискванията за максималните размери са спазени при всички условия.
            
         
         
            Член 4
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 15 ноември 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 235, 17.9.1996 г., стр. 59.